Norsk smerteforening har siden høsten 2013 jobbet med felles læringsutbytter i smerteutdanning for helseprofesjoner i Norge. Norsk smerteforening ønsker at smerteundervisningen skal være tverrprofesjonell med en felles del som har felles læringsmål og en profesjonsspesifikk del som har ulike læringsutbytter for de enkelte helseprofesjonene. Høsten 2015 ble det presentert et forslag til felles læringsutbytter som ble diskutert i en tverrfaglig gruppe som besto av sykepleiere, fysioterapeuter, leger og psykologer. Det ble da enighet om følgende felles læringsutbytter:

 **Læringsutbytter som er felles for studenter i sykepleie, fysioterapi, medisin og psykologi**

Etter fullført emne skal studentene ha kunnskap om

* ulike syn på smerte gjennom historien og i ulike kulturer
* smertens epidemiologi
* grunnleggende forskjell mellom akutt, langvarig ikke-malign og malign smerte.
* konsekvensene av langvarig smerte for pasienten med hensyn til det biopsykososiale perspektiv
* smerte som fenomen

Etter fullført emne skal studentene ha ferdigheter i å

* samarbeide og kommunisere med pasienter med akutt og langvarig smerte
* gjennomføre kartlegging og utredning av pasienter med smerte